Source: http://politeia.org.ro/stiri-revista-presei/revista-presei-16-ianuarie/60672/
Timestamp: 2019-02-22 08:36:24+00:00

Document:
Revista Presei – 16 ianuarie. “Conform Constitutiei (art.22), statul garanteaza dreptul la viata precum si dreptul la integritatea fizica si psihica a persoanei. “ | PoliteiaWorld
Home » Stiri / Revista Presei	» Revista Presei – 16 ianuarie. “Conform Constitutiei (art.22), statul garanteaza dreptul la viata precum si dreptul la integritatea fizica si psihica a persoanei. “
Buna dimineata intr-o zi de miercuri, 16 ianuarie! Potrivit vremea.ro, ninsorile vor continua și în ziua de miercuri pe arii relativ extinse în regiunile intracarpatice ale teritoriului, cu excepția Banatului și al Crisanei, unde precipitațiile vor fi mixte. Cele mai consistente ninsori sunt semnalate în vestul Carpaților Occidentali și în sudul Maramureșului, unde se va mai depune un strat de zăpada de până la 15-20 de centimetri, în unele zone mai înalte grosimea totală a zăpezii atingând chiar și un metru și jumătate. În ce privește temperaturile maxime, acestea se vor încadra între -3 și 2 grade în Transilvania și Maramureș, 1-6 grade în Banat și Crișana (cu cele mai ridicate valori așteptate a se înregistra în vestul Banatului), 3-8 grade în Oltenia și -2…3 grade în Muntenia, Dobrogea și Moldova. Prognoza meteo la București, din 16 ianuarie, anunță un cer acoperit de nori, pe timpul zilei, iar pe timpul nopții aerul va fi cețos. Temperaturile maxime și minime se vor încadra între 2°C și -6°C.
Dacă vei fi următorul? Ce se mai poate face cu recursul compensatoriu …Guvernul, liderii majorităţii parlamentare şi aleşii care compun această majoritate au ştiut prea bine şi din timp cât de nocivă va fi legea recursului compensatoriu, iar citatele de mai sus sunt doar o fracţie din volumul semnalelor pe care politicienii puterii le-au primit din interiorul sistemului, în perioada în care, netransparent, au lucrat la acest act normativ. Semnale relevante au mai putut fi culese şi din analiza comparativă centrată pe experienţa nefastă a altor state europene. De altfel, trebuie subliniat faptul că, în ultimii trei ani, sindicaliştii din sistemul penitenciar s-au aflat constant în avangarda deconstruirii mesajelor prin care puterea a încercat să adoarmă vigilenţa opiniei publice pe acest subiect, intrând deseori în coliziune cu ministrul Justiţiei, Tudorel Toader. Un personaj, altfel, tentat să dilueze adevărul, uneori până la minciună. Dovadă stau inclusiv eforturile sisifice prin care prof. univ. dr. Tudorel Toader încearcă de luni bune şi mai ales zilele acestea să şteargă orice legătură dintre numele său şi trimiterea pe străzi a mii de infractori, printre ei criminali, pedofili, tâlhari şi violatori în serie. Căci nu o face fără motiv, ci tocmai pentru că e unul dintre politicienii care înţeleseseră din capul locului la ce se va ajunge. Confirmarea tuturor analizelor şi intuiţiilor anterioare adoptării legii a apărut neîntârziat într-o zi de octombrie 2017, prima în care s-a pus în aplicare recursul compensatoriu: din cei 529 de deţinuţi beneficiari, majoritatea ispăşiseră pedepse pentru omor, viol, tâlhărie, furt calificat. Iar acele prime 24 de ore mai anunţau ceva negru: alţi 3349 dobândeau dreptul la liberare condiţionată. Nu este de mirare faptul că, pe fondul amplificării scandalului din jurul legii recursului compensatoriu ca urmare a crimei de la Mediaş, atitudinea politicienilor de la putere s-a limitat la tăcere totală a capilor (Dragnea şi Tăriceanu), declaraţii ce denotă o fugă disperată de răspundere (Tudorel Toader), justificări ilogice şi invariabil lipsite de minimă empatie faţă de victimă (deputaţii PSD Oana Florea şi Nicuşor Halici), nu în ultimul rând, la cinism şi minciună fără scrupule (PSD). Atât! De ce atât? Pentru că, având în vedere forţa evidenţei, este tot ceea ce poate fi încropit, din punct de vedere al PR-ului, în situaţia dată. Dar mai interesant este, din cel puţin două puncte de vedere, ceea ce va urma. Iar aici operăm cu o cunoscută şi o necunoscută. Astfel, putem trata drept certitudine faptul că infracţiunile comise cu violenţă vor continua în perioada care urmează. În condiţiile în care eliberările vor continua, căci legea este în vigoare, nu va trebui să ne mire dacă crima de la Mediaş nu va rămâne un caz izolat. Martoră ne e statistica (ex.: rata de recidivă), iar aici luaţi în calcul faptul că, pe lângă recidiva unor criminali, pot apărea omoruri care au la bază “doar” tâlhăria, tentativa de viol, chiar şi un “banal” furt. Având în vedere modul în care sunt comise, asemenea acte se pot încheia oricând mult mai tragic decât şi-ar propune atacatorul. Asta e, aşadar, cunoscuta. Integral: https://www.digi24.ro
Gratierea, o tinta falsa. Anul acesta s-ar putea goli puscariile, daca intra in vigoare cateva acte normative Noi suntem ingrijorati de o posibila gratiere colectiva, fara sa fim atenti la faptul ca sunt pe cale sa intre in vigoare si alte acte normative, cum ar fi modificarea legii de executare a pedepselor sau modificarea Codului Penal, care ar scoate din inchisori intre 10.000 si 15.000 de detinuti, atentioneaza Stefan Teoroc, presedintele Sindicatului National al Lucratorilor din Penitenciare (SNLP). Informatia apare in conditiile in care se vorbeste tot mai insistent despre o posibila ordonanta de urgenta privind amnistia si gratierea, dar si despre infractiunile violente comise de tot mai multi detinuti liberati conditionat in baza recursului compensatoriu, lege sustinuta de ministrul Justitiei, Tudorel Toader, si adoptata cu voturile PSD-ALDE-UDMR. Cele mai noi date arata ca 650 de puscariasi scapati la marea eliberare decisa de Toader au revenit dupa gratii, iar aproape 200 au comis noi infractiuni cu violenta. Stefan Teoroc, liderul SNLP, ne-a declarat ca de prevederile controversatei legi 169/2017 au beneficiat “absolut toti detinutii care s-au liberat dupa data intrarii ei in vigoare”. “Iar motivul nu este doar acela ca nu putem asigura suprafata minima de 4 mp ceruta, ci sunt si alte conditii pe care legea 169 ne obliga sa le respectam si nu putem: sa eradicam igrasia, mucegaiul, sa asiguram temperaturi adecvate sau grupuri sanitare care asigura intimitatea etc. Prin urmare, toti detinutii care dupa data intrarii in vigoare a legii 169 se aflau in sistemul penitenciar si ajunsesera aproape de momentul eliberarii sunt beneficiari”. Integral: http://www.ziare.com/
Cristi Danilet -judecator M-a surprins extrem de neplăcut postarea ministrului justiției care dă vina pe ministrul anterior ce inițiase legea recursului compensatoriu și pe Parlamentul care a aprobat-o. Așa că am niște dezvăluiri în premieră și niște întrebări pentru ministrul justiției: 1. De ce MJ a girat prin prezența secretarului de stat Moț toate dezbaterile și amendamentele la proiectul de lege, arătând că susține proiectul inițial al Guvernului https://goo.gl/vccwqu, adoptat când premier era Grindeanu, ca acum să ne spună în mod public că nu e de acord cu acesta? 2. De ce atunci când acest proiect de lege a fost atacat la CCR nu s-a formulat de către Guvern (prin MJ) niciun punct de vedere și astfel CCR prin decizia 515/2017 nu a putut analiza problemele de legalitate? https://goo./xMCFde 3. Este adevărat că Guvernul, din 2014 până în prezent, nu trimite punctul său de vedere la CCR atunci când sunt contestate acte normative de importanță capitală, precum cel de mai sus? 4. De ce MJ nu a inițiat modificarea sau abrogarea Legii recursului compensatoriu dacă tot a văzut că produce efecte devastatoare? 5. Știe ministrul justiției că Bulgaria a fost condamnată de către CEDO pentru liberare condiționată prea ușoară care a permis uciderea victimei? 6. E firesc să fie criminali, violatori și tâlhari scoși irațional pe stradă fără să fie funcțional sistemul de probațiune aflat sub autoritatea MJ? 7. A făcut MJ calculele cu privire la impactul proiectului de lege aflat acum în Parlament și validat de CCR prin decizia din 25.10.2018 https://goo.gl/qYSKec care ușurează și mai mult modul de aplicare a liberării condiționate? Este adevărat că încă 7000 de deținuți urmează a fi eliberați imediat ce intră în vigoare noua lege de modificare a Codului penal, fără ca MJ să obiecteze cu privire la acest aspect nici în Parlament, nici în fața CCR? Integral: https://www.facebook.com
Dosarul Mineriadei: SRI, Parchetul General, Jandarmeria si mai multe ministere ar putea plati despagubiri victimelor Magistratii ICCJ au decis sa introduca, in Dosarul Mineriadei, institutii ale statului drept parti responsabile civilmente precum Ministerul Finantelor, MAI, SRI, Parchetul General, Guvernul Romaniei, Jandarmeria Romana, MApN, Ministerul Economiei si Academia de Politie. “Admite, in parte, cererile formulate avand ca obiect introducerea in cauza de parti responsabile civilmente. Dispune introducerea in cauza a urmatoarelor parti responsabile civilmente: 1. Statul Roman, prin Ministerul Finantelor Publice; 2. Ministerul Afacerilor Interne; 3. Serviciul Roman de Informatii (SRI); 4. Ministerul Public – Parchetul de pe langa Inalta Curte de Casatie si Justitie; 5. Guvernul Romaniei; 6. Jandarmeria Romana, prin Inspectoratul General al Jandarmeriei Romane; 7. Ministerul Apararii Nationale; 8. Ministerul Economiei; 9. Academia de Politie “Alexandru Ioan Cuza”; 10. Liga Sindicatelor Miniere Libere din Valea Jiului; 11. Inspectoratul General al Jandarmeriei Romane; 12. Directia Generala de Jandarmi a Municipiului Bucuresti, prin Inspectoratul General al Jandarmeriei Romane; 13. Societatea Comerciala DOOSAN IMGB SA. Respinge toate celelalte cereri avand ca obiect introducerea in cauza a partilor responsabile civilmente”, se arata in minuta instantei. Potrivit deciziei, aceste institutii vor plati daunele civile victimelor Mineriadei. Urmatoarele termene de judecata au fost stabilite pentru 5, 6 si 7 martie 2019. Integral: http://www.ziare.com
Inspecția Judiciară anunță că solicită sancționarea procurorilor militari care anchetează dosarul violențelor din 10 august Inspecţia Judiciară anunță că a exercitat acţiunea disciplinară faţă de procurorii Cosneanu Gheorghe, şeful Secţiei Parchetelor Militare din cadrul PÎCCJ („SPM”), Mihalache Codruţ şi Pîrlog Bogdan Ciprian, de la Parchetul Militar de pe lângă Tribunalul Militar Bucureşti (PMTMB), pentru modul în care anchetează violențele din 10 august. Inspecția cere CSM sancționarea acestora pentru încălcarea legii 303/2004, articolul 99 litera m, referitoare la rerespectarea dispozițiilor privind distribuirea aleatorie a cauzelor. Potrivit surselor G4Media, unul dintre cei doi inspectori care au realizat cercetarea disciplinară, și anume Sanda Mateș Daniela, s-ar afla în stare de incompatibilitate deoarece aceasta a fost colegă la Parchetul Brașov cu unul dintre procurorii cercetați și s-ar afla și într-o stare de conflict cu acesta. Secția de procurori a CSM ar urma să decidă dacă admite acțiunea exercitată de Inspecția Judiciară, caz în care ar dispune sancționarea celor trei procurori sau dispune respingerea ori constatarea nulității absolute a cercetării. …În privinţa procurorului Bogdan Pîrlog, inspectorii au reţinut că a încalcat dispoziţiile art. 2 şi 5 din Ordinul nr. 192/2010 al procurorului general al PÎCCJ, raportate la art. 89 din Regulamentul de ordine interioară al parchetelor prin aceea că în ziua de 10 august 2018, fiind planificat de serviciu pe unitate, în afara orelor de program, ca procuror cu funcţie de execuţie, s-a deplasat în Piaţa Victoriei din mun. Bucureşti unde a staţionat în spatele dispozitivului de jandarmi, cu scopul declarat de a percepe „cu propriile simţuri ce se întâmplă” deşi nu existau indicii privind săvârşirea vreunei infracţiuni; cu această ocazie a făcut inclusiv scurte recomandări comandanţilor trupelor de jandarmi, în sensul respectării legii. Cu privire la toate aceste activităţi, procurorul nu l-a informat pe superiorul său ierarhic afirmând, cu ocazia întocmirii procesului verbal de sesizare din oficiu cu privire la evenimentele din 10 august 2018 că luase act de amploarea acestora din mass-media. Integral: https://www.g4media.ro
Tara arde si baba se piaptana in vacanta Cele din titlu nu se refera la un scolar puturos, ramas corigent pentru ca nu si-a facut temele si n-a luat note de trecere. Dimpotriva, se refera la crema societatii noastre, la reprezentatii pe care i-am ales pentru ca sunt cei mai buni dintre noi si pentru ca numai ei, cu intelepciunea si cu harnicia lor, sunt in stare sa cumpaneasca si sa hotarasca legea. …Respect vacanta, dar respect si bugetul. Normal era ca Guvernul sa-l fi depus in noiembrie, Parlamentul sa-l fi aprobat in decembrie si nimanui sa nu-i cada rau la stomac plecarea in Alpi sau in Maldive. Mi se par cusute cu ata alba explicatiile optimiste date de ministrul Teodorovici cu privire la bugetul tarii, fiind limpede ca nu-l macina cine stie ce interes sa le puna parlamentarilor in brate draftul de buget, cand ei erau cu mana pe valiza si cu gandul la partie. Daca bugetul n-ar avea nimic de ascuns, daca n-ar lipsi niste resurse cum banuiesc unii, daca n-ar ocoli niste cheltuieli, cum gandesc altii, nu s-ar fi abtinut Guvernul sa-l depuna la timp, sa-l sustina in Parlament si sa-l aiba aprobat, inainte de preluarea presedintiei ConsUE. De altfel, vacanta nu este chiar de tot obligatorie, iar Constitutia prevede ca, in caz de urgenta, presedintii Camerelor convoaca numaidecat sesiune extraordinara, ca sa nu intarzie treburile tarii. I se pare cuiva ca aprobarea bugetului, intarziat deja cu doua luni, n-ar fi o urgenta? De altfel, mai bat la usa si alte urgente. Nu mai esti sigur cand mergi pe strada. Siguranta cetatenilor a ajuns in pericol, in urma aplicarii legii recursului compensatoriu, care permite eliberarea rapida a infractorilor. Recidivistii jefuiesc, violeaza, ucid, iar cei care au votat legea si care ar putea-o reexamina sunt in vacanta! Pana se termina vacanta, recidivistii sa ucida, sa violeze, sa jefuiasca. Conform Constitutiei (art.22), statul garanteaza dreptul la viata precum si dreptul la integritatea fizica si psihica a persoanei. Statul, adica cine? Adica in primul rand Guvernul care a propus legi cu consecinte nefaste si apoi Parlamentul care le-a votat “pe repede”, dupa metoda Iordache. Integral: http://www.ziare.com/
În 2019, copiii din România încă merg la școală pe jos, prin ger Pentru zeci de elevi din Vaslui, drumul spre o viaţă mai bună începe la 6 dimineaţa, zi de zi. Iarna, prin zăpadă şi ger, copiii merg pe jos la şcoală. Primăria nu mai trimite microbuzul după ei din cauza drumurilor foarte proaste, pe care vehiculul ar putea rămâne blocat în zăpadă sau noroi….Edilii spun că nu doar microbuzul şcolar nu mai ajunge în cele două sate. Nici pompierii sau salvarea nu mai au acces pe drumurile neasfaltate. Autorităţile locale susţin că au cerut de mai multe ori sprijin Companiei Naţionale pentru Investiţii. Dănuţ Iacob, primarul comunei Dragomireşti: „Ceilalţi asfaltează şi câmpurile şi noi nu putem să scoatem copiii ăştia care îngheaţă şi vin la şcoală îngheţaţi.” Integral: https://www.digi24.ro
Mai multe organizații civice protestează față de invitarea lui Petre Roman și a lui Teodor Brateș la o conferință la Facultatea de Filosofie: Este inadmisibilă transformarea mediului academic într-o tribună a imposturii morale Mai multe organizații civice au transmis marți un comunicat de protest față de invitarea lui Petre Roman, primul premier post-decembrist, și a lui Teodor Brateș, fost redactor-șef al TVR în decembrie 1989, la o conferință organizată de Facultatea de Filosofie a Universității din București cu tema „Violența în istorie, o perspectivă etică și antropologică – cazuri din istoria recentă a României anului 1989”. ”Este inadmisibilă transformarea mediului academic într-o tribună a imposturii morale!”, precizează organizațiile semnatare ale acțiunii de protest, Corupția ucide, Geeks For Democracy, Inițiativa România, #REZISTENȚA, Stafeta Steagului Uniunii Europene, Umbrela Anticorupție Cluj, Frontline Club Bucharest. ”Ca inculpați puși oficial sub acuzare pentru infracţiuni împotriva umanităţii în dosarul Revoluţiei, cei doi invitați ai acestei dezbateri sunt categoric persoane care au ce spune despre evenimentele din decembrie 1989, dar locul potrivit pentru asta este sala de judecată, nu sala de curs. Fost redactor-şef adjunct al programului Actualităţi din TVR, Teodor Brateş este cel care, în primele zile ale Revoluţiei, a lansat intoxicările referitoare la existența teroriştilor sau la faptul că apa este otrăvită, informații false care au avut drept consecință directă moartea și rănirea gravă a multora dintre eroii martiri ai Revoluției din 1989. Fostul Prim-Ministru Petre Roman este acuzat de către procurori că a fost unul dintre factorii importanţi de decizie ai Consiliului Frontului Salvării Naționale din România, acceptând şi oficializând unele decizii militare cu caracter diversionist și poartă povara inculpării pentru infracțiuni împotriva umanității și în dosarul Mineriadei din 13-15 iunie 1990”, arată organizațiile civice. Integral: https://www.g4media.ro
Dragnea anunță modificări la legea de funcționare a serviciilor secrete menite ”să prevină influențarea justiției, parlamentului și guvernului”/ Detalii despre publicația de la Bruxelles unde a dat interviu liderul PSD Liderul PSD, Liviu Dragnea, anunță, într-un interviu acordat publicației New Europe, care apare la Bruxelles, modificări la legea de funcționare a serviciilor secrete, menite ”să prevină influențarea justiției, parlamentului și guvernului”. Autorul articolului, Nick Kochan, relatează răspunsurile liderului PSD pe mai multe teme, între care și presupusa implicare a serviciilor secrete în ceea ce Dragnea numește ”deep state” sau statul paralel, din care ar mai face parte procurorii, membri ai guvernului și parlamentului. Potrivit articolului, Dragnea susține că influența ”statului paralel” a crescut după ce președintele a ajuns președinte. ”O nouă legislație urmează să fie adoptată în privința operațiunilor serviciilor secrete, cu scopul de a le determina să opereze strict în cadrul constituțional și să nu treacă în mod ilegal dincolo de aceste limite și să influențeze alte instituții ca partidele politice, justiția sau pe membrii parlamentului. Serviciile secrete ar trebui să se ocupe doar de atribuțiile lor așa cum sunt ele definite de constituție”, a declarat Dragnea, potrivit publicației New Europe. Integral: https://www.g4media.ro
Eminescu, la aniversară: despre materia delicată şi vizonară a literaturii Fiecare zi de 15 ianuarie este ocazia dezlănţuirii furiei verbale ditirambice ce evocă beţia de cuvinte maioresciană. Cei care evită compania literaturii ca pe una suspectă şi dezonorantă se simt obligaţi, din raţiuni patriotice, să îşi aducă modesta lor ofrandă pe acest altar naţional. Iar epitetul găunos şi sforăitor este forma prin care se exprimă această admiraţie calpă. Mitizat, confiscat, mutilat de decenii de comentarii literare, împăiat şi aşezat pe raftul prăfuit al culoarelor de liceu, anexat de ideologii şi elogiat, mincinos de politicieni, exaltat ca un profet al neamului, privit ca un îndreptar etic şi ca un model de abnegaţie creştină, Eminescu nu mai este , pentru atâţia dintre contemporanii noştri, decât un reper îndepărtat, care se ridică din amintirea anilor de şcoală. Timbrul literaturii sale se confundă, cel mai adesea, cu rânduri scoase din context, ce răsună, gol, ca o mână ce atinge claviatura unui pian dezacordat. Eminescu nu mai poate fi acest obiect de muzeu, după cum nu mai poate fi ridicat la rangul de entitate divină ce legitimează existenţa unei naţiuni. Revenirea la text, revenirea la lectură, revenirea către magia vizionară a paginilor sale este alternativa la această pasiune dezgustătoare a mitificării colective. În măsura în care Eminescu mai poate exista pentru cei care trăiesc în acest prezent continuu al ecranelor tactile, el întruchipează fragilitatea şi grandoarea literaturii. Nici un clip de pe you tube, nici o postare de pe facebook nu posedă vitalitatea hipnotică a unui rând pe care Eminescu îl lasă în urma sa. Educaţia imaginaţiei, educaţiai visului, educaţia libertăţii, educaţia insurgenţei, toate acestea trec prin descoperirea unui întreg continent de sunete şi de culori. Integral: https://www.lapunkt.ro
39 Raspunsuri la Revista Presei – 16 ianuarie. “Conform Constitutiei (art.22), statul garanteaza dreptul la viata precum si dreptul la integritatea fizica si psihica a persoanei. “
Paganel16/01/2019 at 09:59
Tot din Constituția României:
„Art. 47 – Nivelul de trai
Acest „stat” poate fi dat în judecată, fiindcă e primul care nu doar că nu respectă, dar chiar încalcă flagrant Constituția (pe care tot borfașii au votat-o, în 2003, că atunci era la putere tot „ciuma roșie”!).
mar16/01/2019 at 10:32
”Recursul compensatoriu a reprezentat o masura de clementa, desi a fost prezentata public ca o masura reparatorie impusa de CEDO.
Fiecare neadevar spus, fiecare jignire tinde la bagatelizarea rolului Justitiei. Nu am fost suficient de diligenti pentru a observa din timp pericolele si pentru a reactiona la timpul potrivit. Insa niciodata nu e prea tarziu.”
Intamplator16/01/2019 at 10:49
Nu știam ca Gușatul ăla nenorocit care anunța “teroriștii” și “otrăvirea apei” de către aceasi teroriști mai trăiește….cât ii mai rabda Dumnezeu pe ăștia ?(e vorba de brates )
Tzepelica16/01/2019 at 10:53
Nu m-ar mira sa fie si “revolutionar cu merite deosebite”.
Si cu pensie speciala, bineinteles.
Intamplator16/01/2019 at 10:53
Daca tariceanu a distrus economia in 2008,de data asta au distrus aproape tot,in mod sigur economia și-mai ales-bruma de independenta pe care începuse sa o aibe justitia
Inspecția aia judiciara e înlocuitoarea Securității “brațul înarmat al partidului”….e la fel “brațul înarmat al partidului borfashilor”
mar16/01/2019 at 11:02
Interesant, să sperăm că este adevărat.
https://www.comisarul.ro/articol/sursa-mai-exista-dovezi-directe-ale-implicarii-pre_980199.html
cedric16/01/2019 at 12:16
O analiza foarte buna a “vitejiilor” lui Dancila la Strasbourg:
http://www.ziare.com/vasilica-viorica-dancila/premier/strasbourg-de-ce-nu-a-reusit-viorica-dancila-sa-i-convinga-pe-liderii-europeni-ca-guvernul-psd-respecta-statul-de-drept-si-libertatile-1545917
Intamplator16/01/2019 at 12:24
@cedric…buna ziua…cred ca suntem aceasi generație….discursuri d astea cu “vom face tovarăși”….am fumat noi multe…eu las la o parte “nuanțele” și ma refer doar la “agenda europeană”….am înțeles ca pana acum nu s a făcut nimic și veorica “și a luat angajamentul “sa rezolve “toate problemele Europei “și…daca doriți o reacție la cald al unui director de DG de la Bruxelles /l am întrebat daca a urmarit discursul/răspuns “am alte probleme ,mai serioase nu am timp sa ascult Inepții”
Intamplator16/01/2019 at 12:17
Primele efecte ale ordonanței valcov-Teodorovici
-leul scade vânjos fata de EUR
-Finanțele nu mai prea sunt împrumutate…..au reușit sa atragă cam 1/2 din ce ar fi dorit
-prețul la energia electrică creste…creste…creste…
Poate s o găsi vreun gurist din media sa l întrebe pe “corifeii Finanțelor românești” duo tragic, cam cum unul care are credite in valuta profita de scăderea robor când leul se devalorizează;știu ,robor ul e la lei,dar nu cumva e joc cu suma zero pentru cei cu credite-asta in cel mai bun caz…
și o constatare personală/inflația ian 18/ian19 după “coșul meu de bunuri și servicii” e de 8%…deci “suta “de la pensie s a dus…și încă și ceva pe deasupra
Intamplator16/01/2019 at 12:18
Încă ceva “in coșul meu “de calcul al inflației n am inclus medicamente
cedric16/01/2019 at 13:08
Buna ziua, @intamplator. Cred ca sunt mai batran dar nu vreau sa ma laud!
Am o varsta la care incep sa-mi pierd toate sperantele si fac eforturi sa citesc toate grozaviile, cautand ceva cat de cat pozitiv.
Sunt inca atat de naiv, incat orice stire care “prevesteste” ca vinovatii vor plati imi produce bucurie pentru moment, apoi deziluzia e si mai mare.
Nu mi-am imaginat vreodata ca exista atatia slujitori ai raului si ca pot avea atata succes.
A A16/01/2019 at 13:01
Gino16/01/2019 at 13:42
Mie mi se pare un individ care isi rumega utopiile la adapostul acumularilor personale realizate in conditiile pe care acum le critica asa maiastru 🙂 .
Nu contest finetea analizei, cum era si de asteptat, dar…
Toate au fost bune pana am ajuns la reconcilierea hotilor cu prostii, de unde a inceput sa miroase a sulf.
cedric16/01/2019 at 13:29
https://www.digi24.ro/stiri/economie/leul-are-un-alt-minim-euro-se-consolideaza-la-peste-468-lei-iar-dolarul-creste-semnificativ-1065618
Nana16/01/2019 at 13:32
Buna ziua, nu referitor la economie dar legat de ce cred ca se intampla cu adevarat. O lovitura de stat, de desfigurare insidioasa, lenta si aproape ireparabila a tarii de catre acesti, acesti…Imi lipseste in acest moment o expresie decenta, politicoasa. De aceea imi permit sa mut si aici linkul: https://www.rumaniamilitary.ro/suspendare-sau-anularea-cu-perdea-inalta-tradare-cel-mai-probabil
stefan6016/01/2019 at 14:35
Destructurarea totala a fortelor armate a fost
executata cu sarg si perseverenta de toate guvernele post 2004. Inclus presedintele Basescu care recalcula cu Boc pensile speciale ( + 30 % ) , ii dadea lui Oprea 3 stele de general si dupa nici doi ani , 4 stele.
Tariceanu a fost pm sub patriotul Basescu care privea Marea Neagra ca lac rusesc fara sa gaseasca bani de tehnica militara , niciodata.
Pentru marit pensi speciale , au gasit mereu bani atit Boc cit si Ponta , Dragnea.
Deci , daca e de discutat de tradare de tara , coada ar fi lunga la zidul cazarmii din Tirgoviste.
Coloana a V- cea a URSS , ulterior Rusia , a functionat si functioneaza perfect inca din 1990.
Cum se pune problema cumpararii a ceva care ameninta suprematia rusa la MN , cum se gaseste o cale de a bloca tot. Sau slabii achizitia .
Vezi fregatele , F 16 insuficiente si la a treia mana , Piranha III fara turele si Piranha V fara rachete AT.
Acum corvetele blocate. Si programul de cumparat camioane a fost blocat.
cedric16/01/2019 at 14:25
CCR a stabilit: protocoalele SRI -Parchet sunt neconstitutionale! (digi)
cedric16/01/2019 at 14:27
http://www.ziare.com/liviu-dragnea/dna/ccr-a-admis-sesizarea-lui-iordache-pe-conflictul-parlament-ministerul-public-privind-protocoalele-cu-sri-1545929
Intamplator16/01/2019 at 14:50
Asta a fost nucleara….nu mai e nevoie de nici o grațiere/amnistie și mai prevăd ceva….toți cei condamnați vor cere și despăgubiri …deci suntem toți “ și f……i și cu banii luați”
Daca îmi amintesc bine “corupția” a fost trecută de csat la “amenințări la siguranța naționala” și probabil de aia s a implicat sri& au apărut protocoale….
daca o decizie a csat e “neconstituțională” ma aștept ca CCR sa dea un nou decret lege prin care sa spună ca cererea de aderare la NATO a fost “neconstituțională”
RIP România!
stefan6016/01/2019 at 15:10
Ne intoarcem la anii 90.
Nici un nomenclaturist dupa gratii , controale pe amaratii din piata de zarzavat , presa sub control si pensi nesimtite la toti ” oamenii de nadejde “.
30 de ani de invartit in cerc urlind ca se reformeaza justitia, se intareste democratia ca sa ramanem tot la originalitatea visata si semanata de politrucul Iliescu.
Pe cind Robrexit ?
cedric16/01/2019 at 14:49
Daca vreti distractie gratis, priviti filmuletul. Merita!
Cetatean16/01/2019 at 16:18
CCR a dat-o amanata de atatea ori pentru ca nu putea stabili doua lucruri simultan: ca a fost conflict si ca acest conflict a generat consecinte juridice.
Dorneanu a obtinut o majoritate doar pentru a stabili ca a fost conflict. Insa efectul asupra dosarelor judecate este nul.
Dragnea asta voia: o clauza de anulare/amnistiere/gragtiere.
A primit in schimb servit pe tava pretextul de a modifica legislatia serviciilor secrete, pe motiv ca Parlamentul nu si-a exercitat in mod adecvat controlul parlamentar.
Diana16/01/2019 at 17:02
Buna ziua tuturor………..pai asta am citit dar nu mai stiu pe unde, acum cateva zile – ca vrea sa modifice legislatia serviciilor secrete. Deci mizerabilul stia decizia de azi.
radu216/01/2019 at 17:30
Buna seara. Nu ca ar fi fost minunata si perfecta constitutia iorgovano-iliesciana dar noi avem acum practic o noua constitutie scrisa de Dorneanu dupa ordinele lui Dragnea. Si Dorneanu nu are nici o jena sa faca albul negru si invers si dupa 2020 cand va fi altcineva la putere dar va asculta tot de psd. O sa fie foarte complicat sa destructureze cineva tot raul facut de actuala CCR, solutia logica probabil ar fi o noua Constitutie
Cetatean16/01/2019 at 18:22
salut, asa este: Dorneanu si gasca isi bat joc pe fata de Constitutie si de jurisprudenta. Vor veni destul de repede condamnarile de la CEDO (1 an si jumatate), si, poate mai repede, ceva raspunsuri de la CJUE.
Paganel16/01/2019 at 17:31
Nu știu de ce am impresia că borfetele – în frunte cu dinozaurul comunist(oid) (a)dormeanu, „șef de celulă” la c(ne)c(d)r – se bucură degeaba!
Am o impresie/senzație – nu-mi place „ronglezismul” feeling! – că se va produce în curând ceva (n-aș putea spune ce), care îi va spulbera pe idi(h)oți!…
Probabil, acel „ceva” e „inoculat” de Dumnezeu! Altfel nu-mi explic!
Și asta (i) se întâmplă unuia care e, mai degrabă, pesimist, decât optimist (un fel de „Toma necredinciosul” – am auzit de mai multe ori „complimentul” aista!)…
Până una-alta, Naumescu zice că NU va fi Brexit! Și e și el optimist, în condițiile în care recunoaște că nu i se întâmplă prea des… 🙂
Eugen Vasilescu16/01/2019 at 18:00
se pare ca inhibitia multora se disipeaza, sunt subiecte prea numeroase care acuza psd+acolitii – minciunile sunt mult prea trase de par
stefan6016/01/2019 at 20:01
Nu fiti siguri cu ramanerea Angliei in UE.
Economic si financiar , Anglia pierde enorm daca iese afara.
Cum mai cumpara Airbus motoarele RR pentru avioane daca Anglia devine tara extracomunitara ? E succeptibila si la taxe vamale in acest caz.
May a priceput miza.
Boborul si ceva cretini de politicieni , inca nu.
Pina le va trebui viza sa intre in UE si se vor umple de pachistani in locul comunitarilor goniti. Si care vor urla taind gaturile necredinciosilor in Mahomed si Alah.
Anglia si englezii de azi nu mai sint ce au fost cindva. Gentelmani studiati si cu simtul raspunderii.
Paganel16/01/2019 at 19:51
De data asta, danjarmeria „și-a făcut-o” singură! 🙂
https://www.hotnews.ro/stiri-esential-22915256-festivalul-poezie-pagina-facebook-jandarmeriei-continua-purtatorul-cuvant-institutiei-face-trimitere-patul-lui-procoust.htm
„Purtătorul de cuvânt al Jandarmeriei, Marius Militaru, a încercat să facă paradă de cultură reacționând la criticile virulente ale internauților. Potrivit acestuia, comunicatorii instituției au încercat să ofere ceva inedit cu ocazia Zilei Culturii dar au fost sancționați de public pentru că nu s-au încadrat în standardele internauților. Ca să își explice această teorie el a invocat …”Patul lui Procoust”.
”După ce am văzut și citit întreaga sarabandă de ironii la adresa unei postări făcute pe pagina de socializare a institutuției în care lucrez (și acum vă rog să-mi scuzați postarea subiectivă), m-am gândit astăzi la Patul lui Procoust. Știu deja sau intuiesc, o să spuneți că sunt jandarm, eventual analfabet și că n-are rost să fac pe deșteptul, din moment ce pumnii mei minte n-are! Este acel pat îngust în care, dacă ai neșansa să nimerești, și mai grav, să nu încapi în el, se taie din tine fără milă, ca să respecți tiparul. Vrem tipare, cu orice preț! Dacă nu respecți tiparul va fi rău. Trebuie să fii neapărat în trend”, a scris el pe Facebook.”
Citiți și… râdeți! 🙂
A A16/01/2019 at 20:11
Una dintre interne ale porcilor criminali
https://www.g4media.ro/lista-lunga-a-baronilor-suspectati-de-coruptie-care-ar-putea-beneficia-de-decizia-ccr-privind-protocoalele-de-colaborare-dintre-sri-si-parchet-mazare-nicusor-vanghelie-oprescu-ghita-familia-cosm.html
mar16/01/2019 at 20:33
Tupeu și nesimțire extremă!
https://revistapresei.hotnews.ro/stiri-subiectele_zilei-22916659-teldrum-dat-judecata-consiliul-judetean-teleorman-seful-cer-suspendarea-hotararii-prin-care-dat-inapoi-insula-belina-catre-apele-romane.htm
mar16/01/2019 at 20:37
S-a trezit sau speră la un nou mandat ? – ”O astfel de sancțiune extremă este foarte periculoasă întrucât poate crea precedente și deschide calea abuzului de putere asupra mass-media.
Într-un stat de drept, în care libertatea de exprimare este garantată de lege și Constituție, cenzura este inacceptabilă, cu atât mai mult cu cât decizia aparține unei instituții publice autonome, a cărei menire este protejarea interesului public. Deturnarea politică de la această misiune fundamentală constituie un act de sabotare tocmai a interesului public de a se garanta pluralitatea opiniilor și abordărilor. Jurnaliștii nu trebuie pedepsiți de către cei care dețin puterea pentru că au curajul să spună adevărul”, arată comunicatul de presă al Administrației Prezindețiale.
https://www.hotnews.ro/stiri-esential-22916536-iohannis-decizia-cna-suspenda-temporar-emisia-realitatea-este-fundamentata-criterii-ordin-politic-deschide-calea-abuzului-putere-asupra-mass-media.htm
Paganel16/01/2019 at 20:57
Nu s-a trezit, doar a demonstrat/demonstrează că, timp de 2 ani, cel puțin, a fost blatist cu „ciuma roșie”!
Ce face acum, de câteva zile, putea să facă și în aprilie 2017 sau în august 2018…
O nulitate și atât!
mar16/01/2019 at 21:02
Bună @Paga, să nu uităm grupul de Grivco și apariția lui într-un anume moment. Omul a vrut să asigure ”liniște și stabilitate” și a asigurat 🙁
Paganel16/01/2019 at 21:10
Dacă mutul va mai avea parte de la mine de ceva, acest „ceva” se cheamă DISPREȚ! Unul mare, cel puțin cât tot Universul și durabil cât toată veșnicia!
1. Vot cu candidatul USR-PLUS (sau al unora dintre ei, dacă vor candida separat).
b. votez cu candidatul NIMENI (îmi desenez „pătrățica”, scriu „NIMENI” și ștampilez căsuța; am mai făcut asta, la localele și parlamentarele din 2012! 🙂 )
c. mă duc la o bere (sau la mai multe) 🙂
mar16/01/2019 at 21:21
mar16/01/2019 at 21:07
A intrat ”în pâine”, a scos dovada! – ”Fostul premier Dacian Cioloş precizează că stenograma şedinţei de Guvern din 31 ianuarie 2017 arată că Executivul Grindeanu a adoptat pe repede înainte proiectul de lege a recursului compensatoriu, pe care acum nu şi-l asumă. Cioloș publică stenograma respectivei ședințe de Guvern, în care Florin Iordache cere promovarea proiectului de lege în regim de urgență.”
Paganel16/01/2019 at 22:33
Guvernul britanic May rămâne…
De acum încolo, însă, nici nu trăiește, nici nu supraviețuiește, ci, vorba unui vechi coleg de-al meu – „subviețuiește”…
cedric16/01/2019 at 22:42
Cine stie ce mai pregateste secatura asta:
http://www.ziare.com/tudorel-toader/ministrul-justitiei/toader-dupa-decizia-ccr-pe-protocoale-vom-adopta-acte-juridice-de-natura-sa-permita-indreptarea-acestor-abuzuri-1546077
« Revista Presei – 17 ianuarie. “Autoritățile consideră că o familie de doi adulți și doi copii poate trăi cu 2.600 lei/lună, la oraș.” Serios?!
Revista Presei – 15 ianuarie. “Romania a devenit o tara nesigura pentru cetatenii onesti”. »

References: CCR 
 CCR 
 CCR 
 CCR 
 ICCJ 
 CSM 
 articolul 99
 CSM 

CCR 
 CCR 

CCR